[bookmark: _Hlk231385922]Bükkszentkereszt Község Önkormányzat Képviselő-testülete
45/2026. (V.19.) Önkormányzati határozata
Tárgy: Az önkormányzat gyermekjóléti és gyermekvédelmi tevékenységének értékeléséről szóló átfogó értékelés elfogadása

Bükkszentkereszt Község Önkormányzatának képviselő – testülete a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján az önkormányzat a gyermekjóléti és gyermekvédelmi feladatainak átfogó értékelését az alábbiak szerint fogadja el.:

[bookmark: _Hlk228867735]	1. A település demográfiai mutatói, különös tekintettel a 0-18 éves korosztály adataira. 

-	a településen élő állandó népesség 1147 fő, férfi 578 fő, nő 569 fő. Ebből 0- 2 éves 15 fő, 3-5 éves 39 fő, 6-13 éves 97 fő, 14-18 éves 58 fő gyermek. 



 	 2. Az önkormányzat által nyújtott pénzbeli, természetbeni ellátások biztosítása:

-  a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága:

· [bookmark: _Hlk43207900]rendszeres gyermekvédelmi kedvezményben részesülők száma: augusztusban  4 fő, (júliusban 4 fő) novemberben 4 fő, - kifizetett összeg: 49 000 ,- Ft,
· rendkívüli gyermekvédelmi támogatásban nem részesül senki.

Kérelmezőkre vonatkozó általánosítható adatok:

A 4 részesülőből 1 fő 18 év feletti, 3 fő kiskorú.  A kedvezményezettek 4 családban élnek, melyből egyedülálló szülő 1.
A 4 gyermek közül egy gyermek családba fogadással került a gondozó családjához. 
A rendszeres gyermekvédelmi kedvezményben részesülő gyermekek közül 5 éven aluli 1 fő, 6-13 éves 1 fő, 14-17 éves 1 fő, 18 éven felüli 1 fő.

Azok a családok kérelmezik és részesülnek rendszeres gyermekvédelmi kedvezményben, ahol nincs rendszeres munkabér jellegű jövedelem a családban.  
Elutasítás 0 esetben volt.

Egyéb pénzbeli támogatás keretében az önkormányzat a BURSA HUNGARICA felsőoktatási pályázatrendszeren keresztült nyújt támogatást

Évente 1 alkalommal az önkormányzat települési támogatásként gyermeknevelési támogatásban részesíti a településen élő 18 év alatti gyermekeket a rendeletében meghatározottak szerint. 
 
- gyermekétkeztetés megoldásának módjai, kedvezményben részesülőkre vonatkozó statisztikai adatok:

A gyermekek igényelhetnek napközis ellátást (tízórai, ebéd, uzsonna) vagy ebédet (menza). 

A törvény többféle módon nyújt kedvezményt a szociálisan rászorulók számára:

A gyermekét egyedül nevelő szülőknek, tartósan beteg gyermeket nevelőnek, három vagy gyermeket nevelőnek, rendszeres gyermekvédelmi kedvezményben részesülőknek. 

Az iskolai étkezés keretében átlagosan 72 fő étkezett.
31 fő részesült 50 %-os normatív kedvezményben, ingyenesen 1 fő étkezett.
Az óvodai étkezésben átlagosan 34 fő vett részt, 100 % -os kedvezményt 29 gyermek vette igénybe.
A bölcsődei ellátás során az átlaglétszám 5 fő. Ingyenes étkező 1 fő.
Szünidei étkezésben részesülők száma 0. 


	3. Az önkormányzat által biztosított személyes gondoskodást nyújtó ellátások bemutatása:
 3.1 Gyermekjóléti szolgáltatás biztosításának módja: - feladatellátás
[bookmark: _Hlk132801791]A feladatellátást a településen 2006. január 1-től a Miskolci Kistérség Többcélú Társulása keretében a Miskolci Egyesített Szociális, Egészségügyi és Gyermekjóléti Intézmény (és annak jogelődjei) biztosította. 
A fenntartói feladatok ellátását 2013. július 1-től 2017. december 31-ig a Miskolc Környéki Önkormányzati Társulás Tanácsa vette át 2017. január 31-ig.
2018. január 1-től a háromoldalú megállapodás értelmében továbbra is a Miskolci Egyesített Szociális, Egészségügyi és Gyermekjóléti Intézmény Települési Feladatellátási Munkacsoport látja el a családsegítés feladatát.
3.2 A gyermekjóléti szolgáltatás működésének tapasztalata 
Szakmai munka:
Igénybe vevő személyek száma nem és korcsoport szerint: 

Gondozott személyek száma 2025. évben: 13 fő

Ebből:
alapellátás: 2 gyermek (2 család) 
védelembe vett: 1 gyermek (1 család)     
nevelésben van: 0 gyermek (0 család)
családba fogadott: 0 gyermek (0 család) 

Gondozott felnőttek száma: 2 fő
Szolgáltatásban részesülők száma: 13 fő, 43 alkalommal

Szakmai tevékenységek adatai:
	Megnevezés
	Alkalom
	személyek száma

	Információnyújtás
	27
	13

	Segítő beszélgetés
	24
	12

	Tanácsadás
	-
	-

	Ügyintézéshez segítségnyújtás
	17
	6

	Esetkonferencia
	2
	2

	Konfliktuskezelés
	-
	-

	Kríziskezelés
	-
	-

	Közvetítés ellátásokhoz való hozzáféréshez 
	-
	-

	Szakmaközi megbeszélés
	6
	

	Esetmegbeszélés
	18
	11

	Esetkonzultáció
	15
	10

	Környezettanulmány elkészítésében való közreműködés
	4
	4

	Családlátogatás
	10
	6

	Adományközvetítés
	-
	-

	Pszichológiai tanácsadás
	-
	-

	Jogi tanácsadás
	-
	-

	Összesen:
	123
	64




Veszélyeztetett kiskorúak: 

Veszélyeztetett kiskorúak a hozott probléma típusa szerint:
2025-ben a szolgálatnál gondozásban lévő személyek száma, akik alapellátás keretében vették igénybe a szolgáltatást 4 fő (2 család), a probléma típusai: óvodai és iskolai magatartási probléma.
A család- és gyermekjóléti szolgálat látókörébe került veszélyeztetett kiskorúak száma az elmúlt évben 1 gyermek volt, aki védelembe vétel alatt áll jelenleg is, aminek oka: kötelező védőoltás megtagadása. 

	Probléma típusa
	érintett gyermekek száma a veszélyezte-
tettség fő oka szerint
	veszélyeztetettség okainak halmozott száma (fő okkal együtt)

	gyermek elhanyagolása: fizikai Oltástagadás)
                                        lelki
	1

	1


	Veszélyeztetettként nyilvántartott kiskorúak 
	1
	1




2025.01.01. – 2025.12.31. közötti időszakban a szolgálatnak a forgalomszáma: 64 fő. Ebbe beletartozik a szülővel, gyerekkel történt beszélgetések száma, családlátogatások, információnyújtás, tanácsadás. Sokszor nyújtanak segítséget hivatalos ügyek intézésében, pl: telefonos információkérés hivatalos ügyekben, orvosi vizsgálati időpont igénylése, részletfizetési kérelmek megírása. A Gyámhivatal felkérésére környezettanulmányt készítenek. 

Folyamatos a gyermekekkel és családjukkal végzett szociális munka (családgondozás) a gyermek problémáinak rendezése, a családban jelentkező működési zavarok ellensúlyozása érdekében, amely a folyamatos kapcsolattartás, családlátogatás, segítő beszélgetések formájában valósul meg a klienssel közösen megalkotott gondozási terv alapján.
        
Szabadidős programok: 

Thay boksz, Bringa Akadémia, Bozsik Labdarúgó Akadémia, cserkésztábor, sítábor. 


Mint általában egy kistelepülésen, az információáramlás jól működik, több forrásból is (önkormányzati hivatal, Védőnők, Köznevelési Intézmények). Nem csak a jelzőrendszer által érkeznek a jelzések, de a lakosság is felkeresi, ha lényegesnek tartott információt akarnak megosztani a családsegítővel. Továbbá az Gyámhivatal dolgozóival is szoros a kapcsolatunk.

 3.3 Válsághelyzetben lévő várandós anyák gondozása, családjából kiemelt gyermek szüleinek gondozása


Védőnői tájékoztatás alapján 2025-ben 14 fő 0-3 éves korú ellátott gyermek volt, ebből 0 gyermek koraszülött. Várandós anya 7 fő, ebből 0 fő fokozott gondozást igénylő (szociális ok miatt) várandós anya van a településen. A 3-6 éves óvodások száma 37 fő, közülük fokozott gondoskodást igénylő gyermek 1 fő volt szociális okok miatt.  

3.4 Gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

A gyermekek napközbeni ellátása a Bükkszentkereszti Szlovák Nemzetiségi Óvoda, Bölcsőde és Konyha intézményének keretein belül történik. 

Az intézmény két telephelyen a Kossuth utca 32. szám alatti korszerű 2 foglalkoztatóval és tornaszobával rendelkező óvodai egységben és a Bem utca 9. szám alatti 2021-ben átadott 11 férőhelyes bölcsődében működik.
	


4. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatai

Gyermekvédelmi területet érintő szakmai ellenőrzés 2025-ben nem volt.

	5. Jövőre vonatkozó javaslatok, célok meghatározása 

Bükkszentkereszt Község Önkormányzata szeretné megőrizni az eddig folytatott szakmai munka színvonalát, megtartani a munkaerőt. Az intézmények további fejlesztése korszerűsítése további feladatokat ró az önkormányzatra. 

A település igyekszik olyan programokat szervezni, illetve támogatni, melyek a szabadidő tartalmas eltöltéséhez segítséget nyújtanak. A korszerű Közösségi Házat lehetőség van összejövetelekre igénybe venni.
Az Önkormányzat a könyvtári ellátást 2020. január 01-től a megyei könyvtár szolgáltatásának igénybevételével teljesíti. A megyei könyvtár által biztosított programok új színt visznek a település kulturális közösségi életébe. A könyvtár az általános iskola épületében várja a település lakóit.  
 
Az Önkormányzat anyagilag is támogatja a különböző intézmények és szervezetek szabadidős rendezvényeit. Ezeket a jövőben is szeretnék megtartani. 
 
Az elmúlt években a község játszótere mellett megvalósult a kinti szabadidős sport feltételeinek megteremtése a kültéri kondicionáló eszközök telepítésével.  
                    
Önkormányzatunk célja a gyermekek, fiatalok igényeinek megfelelő, a szabad idő hasznos, kulturált eltöltését segítő lehetőségek megteremtése.

   	6. A település bűnmegelőzési koncepcióval nem rendelkezik.


A bűnözési statisztikák alacsonyak a településen.  A Miskolc Rendőrkapitányság Diósgyőri Rendőrőrs tájékoztatása szerint Bükkszentkereszt község vonatkozásában a 2025-ös évben összesen négy darab bűncselekményt regisztráltak. Egy esetben csalás, garázdaság és rongálás miatt indítottak eljárást. Az elrendelt bűnügyekben gyermekkorú, illetve fiatalkorú személy egy esetben volt érintett, kiskorú veszélyeztetése miatt, mely ügy elutasításra került, mert a leírt cselekmény nem bűncselekmény.


A fenti számok tükrözik, hogy olyan rendszeres bűnmegelőzési program megtartása, mely személyes jelenlétet igényelne, nem indokolt. Az aktuális bűnelkövetői magatartásokról, alkalmazott módszerekkel kapcsolatos tájékoztatások, plakátok online formában megküldésre kerülnek. Továbbá a körzeti megbízott kolléga fogadóóráin a lakosság rendelkezésére áll. 
 
7. A települési önkormányzat és civil szervezetek között együttműködés gyermekjóléti feladatok ellátására nem jött létre. 

Felelős: jegyző (B-A-Z. Vármegyei Kormányhivatal Gyámügyi és Igazságügyi Főosztály részére történő megküldésért)
Határidő: azonnal

